Joe Biden a fost certificat drept câștigătorul alegerilor prezidențiale din Pennsylvania.
Guvernatorul Pennsylvaniei a făcut anunțul pe Twitter. În acest stat, Donald Trump a pierdut cele 20 de voturi electorale ale statului în fața lui Biden. Alegerile din SUA au avut loc în 3 noiembrie.
Democratul Joe Biden a fost certificat drept câștigătorul alegerilor prezidențiale din Pennsylvania, a declarat marți guvernatorul statului american, titrează AP.Guvernatorul Tom Wolf a scris pe Twitter că Departamentul de Stat din Pennsylvania "a certificat rezultatele alegerilor din 3 noiembrie din Pennsylvania pentru funcțiile de președinte și vicepreședinte al Statelor Unite"."După cum prevede legea federală, am semnat Certificatul de constatare pentru lista electorală pentru Joe Biden și Kamala Harris."Donald Trump, care a pierdut cele 20 de voturi electorale ale statului în fața lui Biden, a făcut din Pennsylvania un element central al încercărilor sale nereușite de a invalida rezultatele alegerilor.